Document ID: /roh_data/filtered/fineweb-2-filterrobots_roh.jsonl.gz/46743

La Giapunaisa ha cumenzà cun grond tempo la partida, Belinda Bencic ha dentant pudì tegnair cunter. La Svizra ha bain manchentà a l'entschatta da realisar trais schanzas per ir en avantatg cun 3:0. Suenter il segund break al 6:5 en l'emprim set n'ha ella dentant betg pers las gnervas.
En il segund set gartegia a Bencic il sulet break al 3:2. Suenter ha Osaka clamà il medi sin il plaz, ella aveva avant il turnier problems cun la schanuglia. La partida è dentant ida vinavant sco avant la pausa. E suenter in'ura e 27 minutas nizzegia Belinda Bencic gia l'emprima balla da matsch a la victoria nunspetgada.
Ina da las adversarias preferidas
Dal tut ina surpraisa n'è la victoria da Belinda Bencic betg. La Svizra da 22 onns gudogna gia per la terza giada en quest onn, suenter Indian Wells e Madrid, cunter il numer 1 dal mund, Naomi Osaka.
RR novitads 20:00